**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

Kisbér Város Önkormányzatának Képviselő-testülete

2024. március 14-ei ülésére

**Tárgy: Volf és társa Bt. kérelme**

**Tisztelt Képviselő-testület!**

Volf és társa Bt. képviseletében Volf István azzal a kérelemmel fordult a Tisztelt Képviselő-testülethez, hogy az üzemeltetése alatt álló RTS-958 rendszámú autóbuszt az előterjesztés mellékleteként csatolt térképen jelölt helyen szeretné tárolni (Sport utca 222 hrsz. kivett közterület). Ez idáig a Muskátli utcában tárolta a sportpálya mellett, de az ott lakóktól többször is bejelentés érkezett a hivatalba, hogy zavarja őket a busz hajnali indulása. A közterület-felügyelők többszöri figyelmeztetése mellett sem sikerült az autóbuszt a Muskátli utcából eltávolíttatni, ezért a hivatal az illetékes közlekedési hatósághoz fordult. A hatóság felkereste az üzemeltetőt, hogy amennyiben nem a telephelyi (Réde) engedélyben megjelölt helyen tárolják az autóbuszt, úgy mutassa be az üzemeltető a közútkezelői hozzájárulást. Az üzemeltető ennek okán kereste fel az önkormányzatot a közútkezelői hozzájárulás/közterülethasználati engedély beszerzése érdekében.

A közúti közlekedési szolgáltatásokról és a közúti járművek üzemben tartásáról szóló 89/1988. (XII. 20.) MT rendelet (4) bekezdése szerint a közút kezelője kivételesen indokolt esetben – olyan helyen, ahol a jármű a közúti forgalmat nem zavarja – hozzájárulhat a közúti közlekedési szolgáltatáshoz használt bármely jármű (járműszerelvény) közúton való tárolásához. *Más közterületen az ilyen jármű tárolásához közterülethasználati engedély szükséges.*

A közterületek használatáról szóló Kisbér Város Önkormányzatának Képviselő-testülete 1/2024 (I.22.) önkormányzati rendelete szerint a 3500 kg-ot meghaladó megengedett együttes tömegű gépjárművek tárolásának közterület használati díja 23.000.-Ft/hó.

Kérem a Tisztelt Képviselő-testület hozzájárulását a közterülethasználati engedély megadásához!

Kisbér, 2024. február 27.

Sinkovicz Zoltán

polgármester

Határozati javaslat

Kisbér Város Önkormányzatának Képviselő-testülete

…../2024. (III.14.) KVÖKt. határozata

Kisbér Város Önkormányzatának Képviselő-testülete hozzájárul a Volf és társa Bt. üzemeltetésében álló RTS-958 rendszámú autóbusz Sport utca alsó útszakasza szélén történő tárolásához.

Határidő: **azonnal**

Felelős: **Sinkovicz Zoltán** polgármester

**Gazdasági, Műszaki, Jogi, Környezetvédelmi Bizottság**

A bizottság javasolja a képviselő-testületnek a határozati javaslat elfogadását.

Kisbér, 2024. március 08.

Spiegelhalter Ákos s.k. Pápai Mónika s.k.

elnök-helyettes referens